The International (film)

Sammendrag

Interpol-agent Louis Salinger (Clive Owen) og Eleanor Whitman (Naomi Watts), assisterende statsadvokat fra Manhattan, gransker International Bank of Business and Credit (IBBC), som de mistenker for å hvitvasking av penger og for å finansiere terrorisme, våpenhandel og destabilisering av regjeringer. Etterforskningen deres tar dem fra Berlin til Milano, hvor IBBC myrder Umberto Calvini, en våpenprodusent og italiensk statsministerkandidat. Bankens snikmorder avleder mistanken vekk fra seg selv og over til en lokal leiemorder med politiske forbindelser, som raskt blir drept av en korrupt italiensk politimann. Salinger og Whitman finner spor som leder mot den andre leiemorderen, men den korrupte politimannen dukker opp igjen og beordrer dem ut av landet umiddelbart. På en flyplass skaffer de seg opptak fra et overvåkningskamera, og de følger etter drapsmannen til New York.
I New York, blir Salinger og Whitman møtt av to etterforskere fra New York Police Department (NYPD), Iggy Ornelas og Bernie Ward, som har et fotografi av attentatmannens ansikt da han landet på flyplassen i New York. De besøker Dr. Isaacson, en ortoped som behandlet en skade i beinet til attentatmannen. De oppdager attentatmannen, og følger etter ham til Solomon R. Guggenheim Museum. Jonas Skarssen, leder for IBBC, avslører ovenfor to andre ansatte i banken, White og Wexler, at banken fikk Calvini drept slik at de kunne forholde seg til sønnene hans for å kjøpe noen sjeldne komponenter for missiler som banken investerte i. Skarssen vet at Salinger og Whitman holder på å avsløre morderen som banken sendte for å drepe Calvini, og de sender noen andre for å drepe leiemorderen under et møte mellom ham og Wexler. Wexler prøver å stikke av fra stedet, men han blir arrestert av Ornelas. En spektakulær skuddveksling bryter løs i Guggenheim-museumet da flere væpnede menn prøver å drepe Salinger og Whitman med automatvåpen. De slipper unna, men leiemorderen som drepte Calvini blir dødelig såret.
I avhør forklarer Wexler, en tidligere Stasi-agent, til Salinger at IBBC er praktisk talt uangripelig på grunn av deres nytteverdi til forskjellige terrororganisasjoner, narkotika-karteller, myndigheter og globale selskaper over hele verden. Selv om de lykkes med å avsløre IBBC, så finnes det mange andre bedrifter i forskjellige land, som kan erstatte IBBC. I Italia, avslører Salinger ovenfor Calvini-brødrene at IBBC er ansvarlig for at faren deres ble drept, og han ber dem om å avbryte handelen med banken. Salinger følger deretter Wexler til Istanbul, hvor Skarssen kjøper de siste avgjørende komponentene til missil-systemet fra en annen produsent. Både Wexler og Skarssen blir deretter drept av en leiemorder sendt av Enzo og Mario Calvini for å hevne sin fars død. Salinger`s etterforskning og forsøk på å avsløre IBBC og bringe dem for retten, førte ikke til noe som helst. Helt til slutt blir avslørt at banken fortsatte sin kriminelle virksomhet, selv etter at Skarssen ble drept. Men banken nye og mer aggressive direktør gjør at IBBC ekspanderer voldsomt. Dette vil etterhvert føre til bankens undergang, og at det amerikanske Senatet vil igangsette en ny etterforskning, ledet av Whitman.